Document ID: 32008R0473

ΚΑΝΟΝΙΣΜΌΣ (ΕΚ) αριθ. 473/2008 ΤΗΣ ΕΠΙΤΡΟΠΉΣ
της 29ης Μαΐου 2008
για την τροποποίηση του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου όσον αφορά την προσαρμογή των κωδικών της συνδυασμένης ονοματολογίας για ορισμένες ουσίες που καταστρέφουν τη στιβάδα του όζοντος και για μείγματα που περιέχουν ουσίες που καταστρέφουν τη στιβάδα του όζοντος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (1), και ιδίως το άρθρο 6 παράγραφος 5,
Εκτιμώντας τα ακόλουθα:
(1)
Οι κωδικοί της συνδυασμένης ονοματολογίας του 2007 (εφεξής «κωδικοί ΣΟ») τροποποιήθηκαν για ορισμένες ουσίες και προϊόντα, σύμφωνα με τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (2), όπως τροποποιήθηκε με τον κανονισμό (ΕΚ) αριθ. 1214/2007 (3).
(2)
Στο παράρτημα IV του κανονισμού (ΕΚ) αριθ. 2037/2000, για τις ουσίες που καταστρέφουν τη στιβάδα του όζοντος και τα μείγματα που περιέχουν ουσίες που καταστρέφουν τη στιβάδα του όζοντος, αναφέρονται ορισμένοι κωδικοί ΣΟ που τροποποιήθηκαν με τον κανονισμό (ΕΚ) αριθ. 1214/2007. Ως εκ τούτου είναι αναγκαίο να προσαρμοστεί το εν λόγω παράρτημα. Δεδομένου του αριθμού των αναγκαίων αλλαγών, κρίνεται σκόπιμο για λόγους σαφήνειας να αντικατασταθεί ολόκληρο το παράρτημα.
(3)
Ο κανονισμός (ΕΚ) αριθ. 2037/2000 επιβάλλεται, κατά συνέπεια, να τροποποιηθεί αναλόγως.
(4)
Δεδομένου ότι ο κανονισμός (ΕΚ) αριθ. 1214/2007 ετέθη σε ισχύ την 1η Ιανουαρίου 2008, ο παρών κανονισμός πρέπει να ισχύσει από την ίδια ημερομηνία.
(5)
Τα μέτρα που προβλέπονται στον παρόντα κανονισμό συμφωνούν με τη γνώμη της Επιτροπής που συγκροτήθηκε βάσει του άρθρου 18 παράγραφος 1 του κανονισμού (ΕΚ) αριθ. 2037/2000,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα IV του κανονισμού (ΕΚ) αριθ. 2037/2000 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2008.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαΐου 2008.

Labels: 3
1
20